เซร์ฆิโอ เปเรซ (นักแข่งรถ)

เซร์ฆิโอ มิเชล "เชโก" เปเรซ เมนโดซา (italic=no, audio=SergioPérezPronunciation.ogg; เกิด 26 มกราคม ค.ศ. 1990) เป็นนักแข่งรถชาวเม็กซิโก แข่งรถครั้งล่าสุดในการแข่งขันฟอร์มูลาวันตั้งแต่ฤดูกาล 2011 ถึง 2024 เปเรซได้อันดับรองชนะเลิศในการชิงแชมป์โลกฟอร์มูลาวันประเภทนักขับของฤดูกาล 2023 กับเรดบูล และชนะการแข่งขันกรังด์ปรีซ์ด้วยกันทั้งสิ้นรายการ ตลอดการแข่งขัน 14 ฤดูกาล
เปเรซเกิดและเติบโตที่เมืองกัวดาลาฮารา รัฐฮาลิสโก เขาเริ่มแข่งรถคาร์ตเมื่ออายุหกขวบ และเลื่อนขั้นสู่การแข่งขันฟอร์มูลาระดับรองใน ค.ศ. 2004 เปเรซได้ตำแหน่งแชมป์แรกในการแข่งขันระดับชาติของบริติชฟอร์มูลาทรีอินเตอร์เนชันแนลซีรีส์ 2007 และเข้าแข่งขันต่อในจีพีทูซีรีส์ ฤดูกาล 2009 จนกระทั่งเขาได้อันดับรองชนะเลิศในฤดูกาลถัดมากับแอดแดกซ์ โดยเป็นรองเพียง ปัสตอร์ มัลโดนาโด|ปัสตอร์ มัลโดนาโด เปเรซเป็นสมาชิกแฟร์รารีไดร์เวอร์อะแคเดมี ระหว่าง ค.ศ. 2010 ถึง 2012 และเซ็นสัญญาเข้าแข่งขันฟอร์มูลาวันกับเซาเบอร์ในฤดูกาล 2011 คู่กับคามูอิ โคบายาชิ เขาเข้าแข่งขันรายการแรกที่ออสเตรเลียนกรังด์ปรีซ์ แต่ทั้งสองถูกตัดสิทธิ์จากปีกหลังที่ผิดกฎการแข่งขัน เปเรซทำผลงานได้ดีขึ้นในฤดูกาล 2012 โดยได้อันดับบนโพเดียมแรกที่มาเลเซีย และอีกครั้งที่แคนาดาและอิตาลี เปเรซได้รับการยกย่องว่าเป็น "เดอะเม็กซิกันวุนเดอร์คินด์" (lit=เจ้าหนูมหัศจรรย์แห่งเม็กซิโก) จากความสำเร็จของเขากับเซาเบอร์ เปเรซย้ายมาแมกลาเรนในฤดูกาล 2013 โดยแทนที่ ลูวิส แฮมิลตัน และคู่กับ เจนสัน บัตทัน แต่หลังจากแมกลาเรนไม่ได้อันดับบนโพเดียมเลยในฤดูกาลนั้น เปเรซจึงเซ็นสัญญากับNowrap|ฟอร์ซอินเดียแทนในฤดูกาล 2014 เขาทำผลงานด้วยการขึ้นโพเดียมห้าครั้งให้แก่ทีมที่ปรับภาพลักษณ์ใหม่เป็นเรซซิงพอยต์ในช่วงกลางฤดูกาล 2018
เปเรซได้อันดับที่สี่ในการชิงแชมป์โลกประเภทนักขับของฤดูกาล 2020 กับเรซซิงพอยต์ โดยชนะการแข่งขันกรังด์ปรีซ์รายการแรกที่ซากีร์กรังด์ปรีซ์ แม้ว่าเขาจะรั้งอันดับสุดท้ายหลังสิ้นสุดรอบแรกของการแข่งขันก็ตาม เขาถูกแทนที่โดย เซบัสทีอัน เฟ็ทเทิล ในทีมที่รับภาพลักษณ์ใหม่เป็นแอสตันมาร์ตินในฤดูกาล 2021 ทำให้เขาได้เซ็นสัญญากับเรดบูล และจับคู่กับ มักซ์ แฟร์สตัปเปิน เขาชนะการแข่งขันแรกของเขาให้แก่ทีมที่อาเซอร์ไบจานกรังด์ปรีซ์ เปเรซได้ชัยชนะเพิ่มเติมในฤดูกาล 2022 ที่โมนาโกและสิงค์โปร์กรังด์ปรีซ์ รวมถึงตำแหน่งโพลแรกที่ซาอุดีอาระเบีย ทำให้เขาได้อันดับที่สามหลังสิ้นสุดฤดูกาล เปเรซได้อันดับรองชนะเลิศโดยเป็นรองเพียงแฟร์สตัปเปินในการชิงแชมป์โลกของฤดูกาล 2023 โดยเขาชนะการแข่งขันกรังด์ปรีซ์ที่ซาอุดีอาระเบียและอาเซอร์ไบจาน เปเรซและเรดบูลตกลงกันที่จะยุติสัญญาของเขา หลังจากเขาไม่ชนะการแข่งขันรายการใดเลยในฤดูกาล 2024
เปเรซมีผลงานชนะเลิศในการแข่งขันครั้ง ได้ตำแหน่งโพลครั้ง ทำรอบได้เร็วที่สุด fastestlaps ครั้ง และมีอันดับบนโพเดียม podiums ครั้งในการแข่งขันฟอร์มูลาวัน เขายังครองสถิติฟอร์มูลาวันสำหรับนักแข่งที่ออกตัวในการแข่งขันมากที่สุดก่อนถึงรายการตนเองที่ชนะ (190 ครั้ง) และนักแข่งที่เข้าร่วมการแข่งขันมากที่สุดก่อนได้ตำแหน่งโพล (219 ครั้ง)

**สถิติการแข่งรถโกคาร์ต**

**สรุปอาชีพนักแข่งรถโกคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  คะแนนรวมกับนักแข่งร่วมทีม

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน

**อ้างอิง**

**แหล่งข้อมูลอื่น**
  เซร์ฆิโอ เปเรซ สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวเม็กซิโก
หมวดหมู่:นักแข่งรถสูตรหนึ่งชาวเม็กซิโก